SABUY เด้ง 6% รับข่าวจับมือ 3 พันธมิตรต่อยอด “อีโคซิสเต็ม” ดันรายได้ปี 66 ทะลุ 2 หมื่นลบ.
SABUY ดีดแรง 6% หลังประกาศข่าวลงทุน 3 ธุรกิจใหม่เติมเต็ม “อีโคซิสเต็ม” หวังดันรายได้ปี 66 โตทะลุ 2 หมื่นลบ.
SABUY ดีดแรง 6% หลังประกาศข่าวลงทุน 3 ธุรกิจใหม่เติมเต็ม “อีโคซิสเต็ม” หวังดันรายได้ปี 66 โตทะลุ 2 หมื่นลบ.
24 มิ.ย. 2565

ผู้สื่อข่าวรายงานว่า วันนี้ (24 มิ.ย.65) ราคาหุ้น บริษัท สบาย เทคโนโลยี จำกัด (มหาชน) หรือ SABUY ณ เวลา 10:02 น. อยู่ที่ระดับ 19.50 บาท บวก 1.10 บาท หรือ 5.98% สูงสุดที่ระดับ 19.50 บาท ต่ำสุดที่ระดับ 19 บาท ด้วยมูลค่าการซื้อขาย 65.97 ล้านบาท

ทั้งนี้ ราคาหุ้น SABUY ปรับตัวเพิ่มขึ้นแรง หลังประกาศการเข้าลงทุนใหม่ในช่วงเช้าวันนี้ ว่าบริษัทมีแผนเข้าลงทุนในธุรกรรมต่างๆ ในบริษัท ไอซอฟเทล (ประเทศไทย) จำกัด และบริษัท ซอฟต์เทล คอมมูนิเคชั่น (ไทยแลนด์) จำกัด บริษัท อุ๊ปส์ เน็ตเวิรค์ จำกัด (MKO) บริษัท เรดเฮ้าส์ ดิจิทัล จำกัด (RH) เพื่อเป็นการเสริมสร้างความสามารถในการแข่งขันของบริษัท รวมทั้งเพื่อเป็นการรองรับการใช้สิทธิตามใบสำคัญแสดงสิทธิ SABUY-W2 ชุดใหม่และเพื่อรองรับการเพิ่มทุนแบบมอบอำนาจทั่วไป (General Mandate)
โดยที่ประชุมคณะกรรมการบริษัท ครั้งที่ 12/2565 เมื่อวันที่ 23 มิถุนายน 2565 มีมติให้ความเห็นชอบและให้นำเสนอต่อที่ประชุมผู้ถือหุ้นเพื่อพิจารณาอนุมัติการลดทุนจดทะเบียนของบริษัท จากทุนจดทะเบียนเดิมจำนวน 2,078,059,025 บาท เป็นทุนจดทะเบียนจำนวน 1,523,053,760 บาท
รวมถึงอนุมัติการเพิ่มทุนจดทะเบียนของบริษัทอีกจำนวน 726,335,581 บาท จากทุนจดทะเบียนเดิมจำนวน 1,523,053,760 บาท เป็นทุนจดทะเบียนใหม่จำนวน 2,249,389,341 บาท โดยการออกหุ้นสามัญเพิ่มทุนจำนวน 726,335,581 หุ้น มูลค่าหุ้นที่ตราไว้หุ้นละ 1 บาท
1) จัดสรรหุ้นสามัญเพิ่มทุนจำนวน 17,592,920 หุ้น มูลค่าหุ้นที่ตราไว้หุ้นละ 1 บาท ในราคาเสนอขาย 28.25 บาท ต่อหุ้น คิดเป็นมูลค่ารวม 496,999,990 บาท ให้แก่นายอานนท์ชัย ซึ่งเป็นบุคคลในวงจำกัด (Private Placement) และเป็นบุคคลที่เกี่ยวโยงกันของบริษัท โดยนายอานนท์ชัย จะชำระค่าหุ้นสามัญเพิ่มทุนด้วยเงินสด แทนการชำระด้วยใบสำคัญแสดงสิทธิ AIT-W2 ซึ่งที่ประชุมสามัญผู้ถือหุ้นประจำปี 2565 เมื่อวันที่ 27 เมษายน 2565
2) จัดสรรหุ้นสามัญเพิ่มทุนจำนวน 8,742,857 หุ้น มูลค่าหุ้นที่ตราไว้หุ้นละ 1 บาท ในราคาเสนอขาย หุ้นละ 28 บาท คิดเป็นมูลค่ารวม 244,800,000 บาท ให้แก่บุคคลในวงจำกัด (Private Placement) ซึ่งไม่เป็นบุคคลที่เกี่ยวโยงกันของบริษัทฯ ได้แก่ จากบริษัท ไอ เอส เอฟ โฮลดิ้ง จำกัด (ISF Holding) เพื่อเป็นค่าตอบแทนในการที่ ISF Holding จะทำการโอนกิจการทั้งหมดของ ISF Holding ให้แก่บริษัท
3) จัดสรรหุ้นสามัญเพิ่มทุนจำนวน 3,571,428 หุ้น มูลค่าหุ้นที่ตราไว้หุ้นละ 1 บาท ในราคาเสนอขายหุ้นละ 28 บาท คิดเป็นมูลค่ารวม 99,999,984 บาท ให้แก่บุคคลในวงจำกัด (Private Placement) ซึ่งไม่เป็นบุคคลที่เกี่ยวโยงกันของบริษัทฯ ได้แก่ MKO Holding เพื่อเป็นค่าตอบแทนในการที่ MKO Holding จะทำการโอนกิจการทั้งหมดของ MKO Holding ให้แก่บริษัท
4) จัดสรรหุ้นสามัญเพิ่มทุนจำนวน 616,428,376 หุ้น เพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญของบริษัท ซึ่งออกให้แก่ผู้ถือหุ้นเดิมตามสัดส่วนการถือหุ้น (Rights Offering) ครั้งที่ 2 (SABUY-W2) ชุดใหม่ โดยไม่คิดมูลค่า (ศูนย์บาท) โดยมีอัตราการจัดสรรเท่ากับ 5 หุ้นเดิมต่อ 2 หน่วยใบสำคัญแสดงสิทธิ โดยใบสำคัญแสดงสิทธิดังกล่าวมีอายุ 2 ปีนับแต่วันที่ออกใบสำคัญแสดงสิทธิ และมีอัตราการใช้สิทธิตามใบสำคัญแสดงสิทธิ 1 หน่วยต่อหุ้นสามัญเพิ่มทุน 1 หุ้น ในราคาใช้สิทธิ 5 บาทต่อหุ้น
5) จัดสรรหุ้นสามัญเพิ่มทุนจำนวนไม่เกิน 80,000,000 หุ้น (คิดเป็น 5.59% ของจ นวนหุ้นที่ชำระแล้วของบริษัทฯ) มูลค่าหุ้นที่ตราไว้หุ้นละ 1 บาท เพื่อรองรับการเพิ่มทุนแบบมอบอำนาจทั่วไป (General Mandate) ให้แก่บุคคลในวงจำกัด (Private Placement) โดยบริษัทฯ จะออกและเสนอขายหุ้นสามัญเพิ่มทุนครั้งเดียวเต็มจำนวน หรือบางส่วนก็ได้ โดยเสนอขายเป็นคราวเดียวหรือเป็นคราวๆ ไปก็ได้
ทั้งนี้ บริษัท ไอ เอส เอฟ โฮลดิ้ง จำกัด ประกอบกิจกรรมของบริษัทโฮลดิ้งที่ไม่ได้ลงทุนในธุรกิจการเงิน เป็นหลัก ส่วนบริษัท ไอซอฟเทล (ประเทศไทย) จำกัด ประกอบธุรกิจการให้บริการและพัฒนาระบบ ระบบโอนสายอัตโนมัติ ระบบฝากข้อความ ศูนย์บริการข้อมูลโทรศัพท์ ศูนย์บริการลูกค้าสัมพันธ์ครบวงจร และ บริษัท ซอฟต์เทล คอมมูนิเคชั่น (ไทยแลนด์) จำกัด ประกอบธุรกิจการให้บริการคอลเซ็นเตอร์ ศูนย์บริการข้อมูลโทรศัพท์ ศูนย์บริการลูกค้าสัมพันธ์ครบวงจร
ส่วนบริษัท อุ๊ปส์ มีเดีย โฮลดิ้ง จำกัด ประกอบกิจการเข้าเป็นผู้ถือหุ้นในบริษัทและบริษัทมหาชนจำกัดอื่นๆ และบริษัท อุ๊ปส์ เน็ตเวิรค์ จำกัดดำเนินกิจกรรมของบริษัทโฆษณา
บริษัท เรดเฮ้าส์ ดิจิทัล จำกัด ห้บริการด้าน Digital Marketing ให้องค์กรต่างๆ แบบ One Stop Service เริ่มตั้งแต่รับบรีฟจากองค์กร และนำกลับมาวางแผนกลยุทธ์ ไปจนถึงค้นคว้าหาข้อมูล insight ทั้งตัวสินค้าบริการ เพื่อนำเสนอแผนงานแคมเปญการตลาด และแพลตฟอร์มด้านดิจิทัลที่ตอบโจทย์เป้าหมายของลูกค้าในแต่ละแคมเปญ